ansvarsfraskrivelsesklausuler i forbrugerforhold
Ansvarsfraskrivelsesklausuler i forbrugerforhold er klausuler/vilkår, som har til formål at udelukke eller på uhensigtsmæssig vis at begrænse forbrugerens lovbestemte rettigheder over for den erhvervsdrivende eller en anden part hvis den erhvervsdrivende ikke har opfyldt forpligtelserne efter aftalen.
Ansvarsfraskrivelsesklausuler i forbrugerforhold kan tilsidesættes efter Aftalelovens §§ 38 c, jf. 36, hvis disse klausuler/vilkår antages at at være urimelige.
Ved urimelighedsvurderingen skal der tages hensyn til, hvilken type vare eller tjenesteydelse aftalen omfatter, omstændighederne i forbindelse med dens indgåelse samt alle vilkår i aftalen eller i en anden aftale, som hænger sammen med denne.